Matovič, Igor, poslanec NR SR (2019-09-13):
Takže dovoľte, kolegovia, kolegyne, aby som vrátil debatu tam, kam patrí, a debata sa nám trošku vyšinula smerom, jak keby teraz tu mali sme riešiť, že kto sa koľkokrát stretol s Kočnerom. Nie. Táto schôdza je o tom, že Peter Pellegrini sa v rozhodnej chvíli nesprával ako premiér, ale správal sa tak isto, ako sa správala Monika Jankovská, čiže slúžil mafii. Neslúžil verejnému záujmu a v rozhodujúcej chvíli, kedy mal buchnúť po stole a povedať, že, Monika Jankovská, končíš a pôjdeš do karantény dovtedy, dokedy sa neukáže, že si čistá jak ľalia, tak v tej chvíli Peter Pellegrini povedal, že on potrebuje dôkazy, on potrebuje hodnoverné dôkazy. Hodnoverné dôkazy sú v reči práva odsúdenie súdom. Čiže Peter Pellegrini nám v rozhodujúcej chvíli povedal, že čakajte 5, 7, 10 rokov a možno sa dožijete rozsudku, ale vtedy by už bol rozsudok súdu a Jankovská by išla do basy. My nepotrebujeme premiéra, ktorý nám povie, že počkajte a dovtedy ešte ďalších 10 rokov bude slúžiť spojka mafie na ministerstve spravodlivosti, lebo čakáme na rozhodnutie súdu. My sme od Petra Pellegriniho chceli, aby zabezpečil morálku v svojej vláde, aby zabezpečil spravodlivosť, aby chránil spravodlivosť a aby vyvodil politickú zodpovednosť. A teda, keď teda nechce chápať, tak mu pripomeniem slová Roberta Fica, ktorý povedal, že keď bude čo i len tieň podozrenia z korupcie voči ktorémukoľvek členovi vlády, do troch minút ho odvolá. Čo i len tieň podozrenia. Tieň podozrenia nie je rozsudok súdu. Vieme, že pri nástenkovom tendri trvalo 10 rokov tuším, kým dvaja ministri SNS skončili v base. To naozaj máme takého slabého premiéra, ktorý nás všetkých chce oklamať tým, že máme čakať teraz 10 rokov a Jankovská 10 rokov bude naďalej brať úplatky a bude predávať rozsudky za úplatky? To naozaj máme takého slabého premiéra, ktorý sa nedokáže a bojí postaviť mafii? Dám si rečnícku otázku. Chcem trošku zhrnúť takto možno v polovičke rozpravy dnešnú rozpravu. Kde sú poslanci SNS? Ani jeden jediný nevystúpil či tu, alebo s faktickou poznámkou na ochranu premiéra. Je to váš premiér alebo nie je to váš premiér, poslanci SNS? Kde sú poslanci MOST-u – HÍD? Ani jeden nevystúpil ani tu, ani s jednou jedinou faktickou poznámkou. Chcem sa opýtať, kde sú poslanci SMER-u? Je prázdne parkovisko v garáži. Už sú doma, už sú na východe a plat berú? 4 000 eur? Sirotám ste dali 2,70 navyše, sebe 1 500 a odhlasujete si, lebo máte väčšinu, že idete domov a nás tu necháte rozprávať proti noci. Ja sa pýtam, kde sú vaši poslanci? Pán premiér, vám to nevadí, že tu nesedia do nohy a nehája vás? (Reakcia z pléna.) Nevadí vám, že vás tu neobhajujú? Kde sú, pýtam sa? Kde je Robert Fico, čo si tu neháji svojho, svojho premiéra, však je predseda strany? Mal tu vystúpiť, je to jeho psia povinnosť. Ja si neviem predstaviť, že by som bol predseda strany, mám nominanta premiéra a ja ho neprídem hájiť? Ani sa tu neukážem ani raz? Od jednej to je koľko? Trinásť, devätnásť, za 6 hodín a 15 minút sa tu Robert Fico neukázal. Čiže predseda strany vôbec nestojí na strane svojho premiéra, že mu nestojí za jedno jediné slovo, za jednu jedinú faktickú? Za dve minúty vystúpenia? Čo ste to za vládnu koalíciu? Na čích gatiach či šnúrkach čích gatí od dnes visíte? Na Marčekových? To sa nehanbíte? Na Šimkovičovej? To sa nehanbíte? Na Holúbekovi? Traja ľudia kúpení, bác, a na nich teraz tuto bude stáť celá vláda?! Len takto bude bohatnúť Marček, lebo si za každé hlasovanie vypýta prachy? Na týchto gatiach, na šnúrkach tohto človeka sa nehanbíte viseť?! To ste čo za vládnu koalíciu, prosím vás? Skúste zavolať aspoň tým svojim kolegom zo SMER-u, nech vás je tu aspoň 20, však to je odvolávanie vášho premiéra, nie nášho. My tu nemusíme byť všetci. To je náš návrh, to je naše právo, ale vy by ste tu mali byť do nohy, všetci ho brániť. Keď sa odvolával Fico, ste tu sedeli všetci do nohy, ani ste si netrúfli, aby tu bola jedna voľná stolička. To takto si stojíte za Pellegrinim?! (Reakcie z pléna.) Áno, vidím jak stojíte. A nasadíte takých obhajcov, teraz dovoľte, aby som vymenoval tie esá, dovoľte, a naozaj to stojí za vymenovanie. Že Kvorka. Týpek, ktorého vyšetrovala polícia za to, že tam obchádzal Cigánočku z Bambusiek, či jak sa to volá tá osada pri Martine, a potom so svojím synom zbil jej nápadníka... (Prerušenie vystúpenia predsedajúcim.)